Den Vest-Sjællandske Avis, 1835-02-17
Den 26de Juli lod Lord Napier ved Statens Porte overlevere et Brev til Vicekongen; men det blev ikke modtaget, da de chinesiske Auctoriteter modtage kun Bønskrifter; men ingen Breve. Det blev Chineserne forbudt at optage Englænderne i deres Baade, det synes som at Vicekongen havde faaet en Jrettesættelse fra Peking, fordi han ikke havde indberettet den Forandring, som var bleven foretaget med det engelsk ostindiske Compagnie. Uagtet alle de Hiudringer, som bleve lagte i Veien for Lord Napier at komme til Staden, og at tage sin Boepæl i det ostindiske Compagnies Hotel, ankom han dog Denne Begivenhed omtalte Vicekongen paa følgende Maade: Baaden har bragt fire engelske Diævle, (saaledes oversætte Englænderne det; men det chinesiske Ord Qvei, betyder blot Aander, saavel Gode som Onde) ind i Staden, hvis Ankomst er aabenbart en hemmelig Jndsnigelse i Canton, og en utilgivelig Krænkelse af det himmelske Riges Love, som ere frygteligere end Tordenkile. Den 9de August tilbøde Hong Kiøbmændene, som af den chinesiske Regiering ere auctoriserede til at drive Handel med Barbarerne (paa Chinesisk E, men som hos Mandarinerne ere eenstydige med Udlændingerne, og ikke tages af dem i en fornærmende Udtydning) til en Mægling; men som Lord Napier vægrede sig ved at tage imod. – Den 11te August kalte Lorden de Engelske Kiøbmænd til sig, og opfordrede dem til ikke at begive sig til Hong-Kiøbmændene hvilke havde indbudet dem til en Samtale, da han selv vilde kun ved Vaabenmagt lade sig fordrive af sit Huus, og hellere vilde opoffre alt, end den brittiske Nations Ære. Alle Englænderne stemte i med ham, og udstædte i Overeensstemmelse dermed en Skrivelse til Hong-Kiøbmændenne, hvorpaa disse den 15de August udfærdigede et Svar, hvori de erklærede: at Englændernes Vægring ved at modtage Befalinger at Regieringen, var en Ulydighed mod det himmelske Riges Love; og de som Regieringens Kiøbmænd, vare disse Love en ubetinget Lydighed skyldige: Vi kunne derfor ikke drive nogen Handel med Eder, J, den hæderlige Nations Herrer. - De engelske Kiøbmænd svarede med faae Ord, at de havde modtaget denne Skrivelse. – Dagen derpaa kaldte Lord Napier Kiøbmændene sammen og sagde, at han vel haabede at Differencerne skulle blive bielagte; men at han ikke vilde adlyde Gouverneurens Ordrer, og at han forventede to engelske Krigskibe, hvorved han haabede at kunne imponere Gouverneuren, og som han i Nødsfald vilde lade lægge op til Murene af Kanton. Den 18de udkom en lang Skrivelse fra Vicekongen til Hong-Kiøbmændene, hvori han vidtløftigt forklarer hvorledes de barbariske Kiøbmænd have handlet paa Kanton, og altid ført sig vel op, at der altid kun vare ankomne Tae=Pen (Supercargos paa deres Skibe, men man kunde ikke forstaae sig paa hvad det barbariske Øie (Opsynsmand) kaldet: Lut=Laa=Pi (Lord Napier, vilde, om han var en Officeer eller en Captain, men en Tae=Pen var han nu slet ikke. Han roste de Hong-Kiøbmænds Forhold; men vilde dog ikke strax forbyde Handelen, fordi denne Nations Konge (Kongen af England, havde stedse udviist sig meget ydmyg og lydig, saaat han ikke kunde troe, at hans Gesandt vilde giøre sit Land ulykkeligt. Han, Gouverneuren, brød sig ikke meget om Udfaldet; thi de Par hundretusinde, som denne Nation aarlig betaler i Handelsafgiten lægge ikke et Haarsbred til det himmelske Riges Glands. Det er derfor det samme om de blive eller drage bort, deres Klæde eller Camlot er ligesaa ligegyldigt, derimod er Theen, Rhabarberen og den raae Silke det, hvoraf denne Nation lever, og deres Konge vil nok ikke tillade, at en eneste Mand berøver den Livets Underholdning. Naar det barbariske Øie føler Anger og vil ydmygge sig og underkaste sig mine Befalinger, saa kan han svare mig ved Hong=Kiøbmændene, og Handelen kan drives som hidindtil, men vil han ikke, saa skal den blive aldeles forbudt. Naar Kongen for denne Nation hører det, saa vil han indsee at Skylden allene hviler paa det barbariske Øie, og at der ingenlunde finder en Mangel paa Hensyn fra det himmelske Riges Side, paa den omtalte Konges ærefrygtsfulde hengivenhed. (Man troer dog ikke at alle disse Trudsler ere meget alvorligt meente.)